CELEX: 62015CN0503
Language: fi
Date: 2015-09-23 00:00:00
Title: Asia C-503/15: Ennakkoratkaisupyyntö, jonka Juzgado de Violencia sobre la Mujer Único de Terrassa (Espanja) on esittänyt 23.9.2015 – Ramón Margarit Panicello v. Pilar Hernández Martínez

14.12.2015   
            
            
               FI
            
            
               Euroopan unionin virallinen lehti
            
            
               C 414/19
            
         Ennakkoratkaisupyyntö, jonka Juzgado de Violencia sobre la Mujer Único de Terrassa (Espanja) on esittänyt 23.9.2015 – Ramón Margarit Panicello v. Pilar Hernández Martínez
   (Asia C-503/15)
   (2015/C 414/23)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Violencia sobre la Mujer Único de Terrassa
   
      Pääasian asianosaiset
   
   
      Hakija: Ramón Margarit Panicello
   
      Vastapuoli: Pilar Hernández Martínez
   
      Ennakkoratkaisukysymykset
   
   
               1)
            
            
               Ovatko lain 1/2000 34 ja 35 § sekä 207 §:n 2, 3 ja 4 momentti, jotka koskevat maksamattomien palkkioiden perimistä koskevaa hallinnollista menettelyä, ristiriidassa Euroopan unionin perusoikeuskirjan (1) 47 artiklan kanssa siltä osin kuin niissä evätään mahdollisuus tuomioistuinvalvontaan? Jos tähän kysymykseen vastataan myöntävästi:
               Onko tuomioistuimen kirjaaja lain 1/2000 34 ja 35 §:n mukaisessa menettelyssä Euroopan unionin toiminnasta tehdyn sopimuksen 267 artiklassa tarkoitettu ”tuomioistuin”?
            
         
               2)
            
            
               Ovatko lain 1/2000 34 ja 35 § ristiriidassa direktiivin [93/13/ETY] (2) 6 artiklan 1 kohdan ja 7 artiklan 2 kohdan sekä direktiivin 2005/29/EY (3) 6 artiklan 1 kohdan d alakohdan ja 11 ja 12 artiklan kanssa, koska niissä evätään asianajajan ja luonnollisen henkilön, joka sopimuksia tehdessään ei harjoita ammatti- tai liiketoimintaa, välisiin sopimuksiin mahdollisesti sisältyvien kohtuuttomien ehtojen tai sopimattomien kaupallisten menettelyjen tutkiminen viran puolesta?
            
         
               3)
            
            
               Ovatko lain 1/2000 34 ja 35 § ristiriidassa direktiivin [93/13/ETY] 6 artiklan 1 kohdan, 7 artiklan 2 kohdan ja liitteessä olevan 1 kohdan q alakohdan kanssa, koska ne rajoittavat todistuskeinoja maksamattomien palkkioiden perimistä koskevassa hallinnollisessa menettelyssä kysymyksen ratkaisemiseksi?
            
         
      (1)  EYVL 2000, C 364, s. 1.
   
      (2)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).
   
      (3)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.4.2005 annettu Euroopan parlamentin ja neuvoston direktiivi 2005/29/EY (sopimattomia kaupallisia menettelyjä koskeva direktiivi) (EUVL L 149, s. 22).